L 86/170 Euroopa Liidu Teataja 31.3.2009 KOMISJONI MÄÄRUS (EÜ) nr 251/2009 kuupäev 11. märtsi 2009, millega rakendatakse ja muudetakse Euroopa Parlamendi ja nõukogu määrust (EÜ) nr 295/2008 seoses struktuurilise ettevõtlusstatistika jaoks koostatavate andmesarjadega ning tegevusaladel põhineva toodete statistilise klassifikaatori (CPA) läbivaatamisest tulenevate kohandustega (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 295/2008 struktuurilise ettevõtlusstatis- tika kohta (!),eriti selle artikli 11 lõike 2 punkte b ja e, ning arvestades järgmist: (1) Määrusega (EÜ, Euratom) nr 58/97 (2) on kehtestatud ühine raamistik ühenduse ettevõtete struktuuri, tegevust, konku- rentsivõimet ja jõudlust käsitleva ühenduse statistika koostamiseks. Selguse ja mõistlikkuse huvides on kõne- alune määrus uuesti sõnastatud ning mitmetesse sätetesse on tehtud olulised muudatused. (2) Komisjoni määrust (EÜ) nr 2701/98 struktuurilise ettevõt- lusstatistika jaoks koostatavate andmesarjade kohta (?) tuleb muuta, et kõnealuseid muudatusi arvesse võtta. Selguse huvides tuleks see asendada käesoleva määrusega. (3) Struktuurilise ettevõtlusstatistika koostamisel on oluline määrata mitmeaastase struktuurilise ettevõtlusstatistika kogumise sagedus ja tulemuste jaotus, et oleks võimalik saada liikmesriikide vahel võrreldavaid ja ühtlustatud andmeid. (4) Pärast tegevusaladel põhineva toodete statistilise liigituse (CPA) läbivaatamist on vaja kohandada V lisas loetletud näitajate teatavaid pealkirju. (5) Käesoleva määrusega ettenähtud meetmed on kooskõlas statistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 295/2008 artiklites 3 ja 7 viidatud mitmeaas- tase struktuurilise ettevõtlusstatistika kogumise sagedus ja tulemuste jaotus on esitatud käesoleva määruse I lisas kehtesta- tud andmesarjades. Liikmesriigid koostavad need andmesarjad vaatlusaastaks mää- ratud 2008. aasta ning sellele järgnevate aastate kohta. Artikkel 2 Määrus (EÜ) nr 2701/98 tunnistatakse kehtetuks. Määrus jääb jõusse kuni 2007. aastani (2007. aasta kaasa arvatud) vaatlusaastate kohta edastatavate andmesarjade suhtes. Artikkel 3 Määruse nr 295/2008 V lisa muudetakse vastavalt käesoleva määruse II lisale. Artikkel 4 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõigis liikmesriikides. Brüssel, 11. märtsi 2009 (1) ELTL 97, 9.4.2008, lk 13—59. ) EÜTL 14, 17.1.1997, lk 1. () EÜTL 344, 18.12.1998, lk 81. Komisjoni nimel komisjoni liige Joaguin ALMUNIA